CELEX: 32016R0442
Language: hu
Date: 2016-03-23 00:00:00
Title: A Bizottság (EU) 2016/442 végrehajtási rendelete (2016. március 23.) a Horvátország csatlakozására tekintettel a cukorágazatra vonatkozó átmeneti intézkedések megállapításáról szóló 170/2013/EU végrehajtási rendelet módosításáról

24.3.2016   
            
            
               HU
            
            
               Az Európai Unió Hivatalos Lapja
            
            
               L 78/49
            
         A BIZOTTSÁG (EU) 2016/442 VÉGREHAJTÁSI RENDELETE
   (2016. március 23.)
   a Horvátország csatlakozására tekintettel a cukorágazatra vonatkozó átmeneti intézkedések megállapításáról szóló 170/2013/EU végrehajtási rendelet módosításáról
   AZ EURÓPAI BIZOTTSÁG,
   tekintettel Horvátország csatlakozási szerződésére,
   tekintettel Horvátország csatlakozási okmányára (1) és különösen annak 41. és 16. cikkére, összefüggésben IV. melléklete 3. a) szakaszának 4. pontjával,
   mivel:
   
               (1)
            
            
               A 170/2013/EU bizottsági végrehajtási rendelet (2) Horvátország uniós csatlakozására való tekintettel átmeneti intézkedéseket állapít meg a cukorágazatra vonatkozóan. A rendelet II. fejezetének 2. szakasza a horvát piacon Horvátország csatlakozásának idején meglévő cukor-többletmennyiségek meghatározásával és eltávolításával foglalkozik. Megállapítja azokat a határidőket, ameddig a cukor-többletmennyiségeket meg kell határozni, azokat el kell távolítani, és ameddig az azonosított horvátországi piaci szereplőknek az eltávolított készletekre vonatkozóan bizonyítékot kell benyújtaniuk. Ezenkívül referencia-időszakokat állapít meg a Horvátország által abban az esetben fizetendő összegek kiszámításához, amennyiben a cukor-többletmennyiségeket nem távolítják el.
            
         
               (2)
            
            
               Az 1345/2014/EU bizottsági végrehajtási rendelet (3) meghatározta a horvát piacon Horvátország csatlakozását megelőzően meglévő cukor-többletmennyiséget, amit az (EU) 2015/1407 végrehajtási rendelettel (4) módosított 170/2013/EU végrehajtási rendeletben meghatározott határidőknek megfelelően Horvátország költségére el kell távolítani az uniós piacról.
            
         
               (3)
            
            
               2016. január 26-án kelt levélben Horvátország arról tájékoztatta a Bizottságot, hogy jóllehet nem kérdőjelezi meg a cukor-többletmennyiségek eltávolítására vonatkozó, a Bizottság által meghatározott kötelezettségét, az érintett gazdasági szereplőknek a többletmennyiségek eltávolítására való kötelezésében jelentkező, előre nem látott adminisztratív nehézségek, amelyek miatt az eltávolítás határidejét ki kellett tolni, nem oldódtak meg teljes mértékben, és ezért további, rövid haladékra van szükség. Helyénvaló tehát négy hónappal meghosszabbítani a 170/2013/EU végrehajtási rendeletben meghatározott határidőket.
            
         
               (4)
            
            
               A 170/2013/EU végrehajtási rendeletet ezért ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
            
         ELFOGADTA EZT A RENDELETET:
   1. cikk
   A 170/2013/EU végrehajtási rendelet a következőképpen módosul:
   
               1.
            
            
               A 9. cikk (1) bekezdésében a „2016. március 31-ig” szövegrész helyébe „2016. július 31-ig” lép.
            
         
               2.
            
            
               A 10. cikk a következőképpen módosul:
               
                           a)
                        
                        
                           a „2016. március 31.” dátum helyébe „2016. július 31.” lép;
                        
                     
                           b)
                        
                        
                           a „2016. november 30-ig” szövegrész helyébe „2017. március 31-ig” lép.
                        
                     
         
               3.
            
            
               A 11. cikk a következőképpen módosul:
               
                           a)
                        
                        
                           az (1) bekezdésben a „2016. június 30-ig” szövegrész helyébe „2016. október 31-ig” lép;
                        
                     
                           b)
                        
                        
                           a (2) bekezdés negyedik albekezdésében a „2016. március 31-ig” szövegrész helyébe „2016. július 31-ig” lép.
                        
                     
         
               4.
            
            
               A 12. cikk a következőképpen módosul:
               
                           a)
                        
                        
                           az (1) bekezdésben a „2016. július 31-ig” szövegrész helyébe „2016. november 30-ig” lép;
                        
                     
                           b)
                        
                        
                           a (2) bekezdés a következőképpen módosul:
                           
                                       i.
                                    
                                    
                                       az első albekezdésben a „2016. március 31.” dátum helyébe „2016. július 31.” lép;
                                    
                                 
                                       ii.
                                    
                                    
                                       a második albekezdésben a „2016. november 30-ig” szövegrész helyébe „2017. március 31-ig” lép;
                                    
                                 
                                       iii.
                                    
                                    
                                       a harmadik albekezdésben a „2016. szeptember 30-ig” szövegrész helyébe „2017. január 31-ig” lép.
                                    
                                 
                     
         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. március 23-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 112., 2012.4.24., 10. o.
   
   
      (2)  A Bizottság 2013. február 25-i 170/2013/EU végrehajtási rendelete Horvátország csatlakozására tekintettel a cukorágazatra vonatkozó átmeneti intézkedések megállapításáról (HL L 55., 2013.2.27., 1. o.).
   
      (3)  A Bizottság 2014. december 17-i 1345/2014/EU végrehajtási rendelete a Horvátországban cukorból, izoglükózból és gyümölcscukorból felhalmozott többletmennyiségek meghatározásáról (HL L 363., 2014.12.18., 80. o.).
   
      (4)  A Bizottság 2015. augusztus 19-i (EU) 2015/1407 végrehajtási rendelete a Horvátország csatlakozására tekintettel a cukorágazatra vonatkozó átmeneti intézkedések megállapításáról szóló 170/2013/EU végrehajtási rendelet módosításáról (HL L 219., 2015.8.20., 1. o.).